Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: védelméről és a közérdekű adatok nyilvánosságáról szóló 1992. évi LXIII. törvény 23. § (2) bekezdése alapján az
Paragraph Index: 1428

védelméről és a közérdekű adatok nyilvánosságáról szóló 1992. évi LXIII. törvény 23. § (2) bekezdése alapján az információs önrendelkezési jog érvényesülésének elősegítése érdekében az alábbi ajánlást teszem: 2000/88/II. szám — A hitelintézet csak az érintett hozzájárulásával készíthet és/vagy tárolhat a személyazonosító igazolványról fénymásolatot. Az ügyfél hozzájárulása nem lehet a szerződéskötés feltétele. — A bank ügyfele személyazonosító igazolványán túl a személyazonosságának igazolására egyéb okmányok bemutatására nem kötelezhető. — A bank a TAJ-számot a polgártól a célhoz kötött adatkezelés elvéből következően nem kérheti, és nem tarthatja nyilván. — A hitelkérelem elutasítását követően a bank köteles — az ügyfél külön erre irányuló kérelmének bevárása nélkül — a csatolt dokumentumokat haladéktalanul visszaküldeni és az ügyfelet a bank nyilvántartásából törölni. — A bank a kérelmező számára tegye lehetővé, hogy megismerhesse a hitelelbírálás eredményét. — Az adatvédelmi nyilatkozatot a hitelintézet úgy köteles módosítani, hogy az alkalmas legyen az információs önrendelkezési jog gyakorlására. — A hitelintézeteknek nincs törvényes felhatalmazásuk arra, hogy ügyfeleik személyes adatait Magyarországról külföldre továbbítsák. A meghatározott adatok meghatározott célból, meghatározott országba továbbításának az érintett hozzájárulásán túl az is feltétele, hogy az adatkezelés feltételei a külföldi adatkezelőnél minden egyes adatra nézve teljesüljenek: a magyarországival azonos védelem feltételeit a célország törvényes rendelkezéseinek tartalmazniuk kell, ellenkező esetben az ügyfél számára biztosítani kell a magyar jog szerinti védelmet. — A banktitoknak minősülő adatok piackutató szervnek történő továbbításához az ügyfelek közokiratba vagy teljes bizonyító erejű magánokiratba foglalt hozzájárulása szükséges. Az erre vonatkozó felhatalmazást az adatvédelmi nyilatkozat egyéb részeitől elkülönítetten kell kezelni. Budapest, 1999. december 22. Dr. Majtényi László (352/A/1999) * * * [Állásfoglalás: a települési képviselők a képviselői feladatok ellátásával összefüggő adatok megismerésére jogosultak] Menczingerné dr. Bokor Andrea Jegyző Budajenő Község Polgármesteri Hivatala Budajenő Tisztelt Jegyző Asszony! Beadványát, melyben a polgármesteri hivatal települési képviselők részére nyújtandó tájékoztatási kötelezettségének mértékével kapcsolatban kér állásfoglalást, kivizsgáltam. A vizsgálat eredményéről az alábbiakban tájékoztatom:

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes